ইমরান খানকে নাগালে পেয়ে অধিনায়ক শাহিদ আফ্রিদি এবং টিম ম্যানেজমেন্টের বিরুদ্ধে ক্ষোভ উগরে দিয়েছিলেন কামরান আকমল। তাঁর মূল অভিযোগ ছিল, তাঁকে ইচ্ছাকৃতভাবে ব্যাটিং অর্ডারে পিছনে ঠেলে দেওয়া হচ্ছে। এই খবর প্রকাশ্যে আসার পরেই পাকিস্তান শিবিরে ক্ষোভের আগুন টের পাওয়া যায়। টিম ম্যানেজমেন্ট যা-ও বা এই বিতর্ক ধামাচাপা দেওয়ার চেষ্টা করেছিল, রামিজ রাজার মতো কয়েকজন প্রাক্তন ক্রিকেটারের বেফাঁস কথায় এই অশান্তি দ্বিগুণ হয়ে যায়।
রামিজ রাজা বলেন, ‘‘এটাই হল আকমলের স্বভাব। যখনই কোনও প্রাক্তন ক্রিকেটারকে ও সামনে পায়, তখনই কাঁদুনি গাইতে শুরু করে। আমার মনে হয়, এই ধরনের ব্যবহারের জন্য উমরের শাস্তি হওয়া উচিত। পরের ম্যাচে ওকে দলের বাইরে রাখুক ম্যানেজমেন্ট।’’
ইমরানের সামনে আকমলের ক্ষোভ উগরে দেওয়ার সেই ভিডিও আপাতত ভাইরাল হয়ে গিয়েছে। এই প্রতিবেদনের একেবারে শেষে দেখুন সেই ভিডিও। তার আগে জানিয়ে রাখা যাক, বিষয়টি এখানেই থামেনি। ইমরান খান সম্ভবত এই অশান্তি থামানোর উদ্যোগ নিয়েছিলেন। কেননা, আর একটি ভিডিও ফুটেজে তাঁকে আফ্রিদির সঙ্গেও কথা বলতে দেখা গিয়েছে। শোনা যাচ্ছে, আকমলকে নিয়ে দলে যে সমস্যা রয়েছে, সে কথা ইমরানকে জানিয়েছেন আফ্রিদি।
আরও পড়ুন
ইমরানের ক্লাসেই টিম ম্যানেজমেন্টের বিরুদ্ধে সরব উমর আকমল